Statistikaameti andmetel oli 2009. aasta kolmandas kvartalis tööga hõivatud 598 100 inimest. Tööga hõivatute arv oli 62 400  inimese võrra väiksem kui aasta tagasi, mis tähendab 9,4-protsendilist hõive langust. Töötuse määr suurenes kolmandas kvartalis 14,6 protsendini. Nii tööhõive languse kui töötuse kasvu tempo on aeglustunud mõnevõrra kiiremini kui rahandusministeeriumi suvises majandusprognoosis oodatud.